Shalom! Tere õhtust!
Eetris on TV7 Iisraeli Uudised Jeruusalemmast.
Põhiteemad -
President Rivlin: vaja on valvsust ja solidaarsust,
kuna antisemitism on kasvanud nii Euroopas kui kogu maailmas.
Saksa kaitseminister Von Der Leyen saabus Iisraeli 2-päevasele visiidile
seoses diplomaatiliste suhete kehtestamise 50. aastapäevaga.
USA teatel hakati treenima
Süüria võitlejate kompaniid võitluseks ISIL-i vastu.
President Reuven Rivlin on ametivisiidil Saksamaal.
Ta kohtus president Joachim Gauckiga
tolle residentsis Berliinis.
Nad püüavad süvendada riikide ühistel väärtustel põhinevat suhet.
Teame, et ajalugu ja holokausti kuriteod inimsuse vastu
on moodustanud meie vahele purustamatu sideme.
Teame ka, et meid ei seo vaid minevik.
Meid seovad ka väärtused, millesse usume.
Neid lähedaid ja kestvaid sidemeid tuleb veelgi süvendada ja laiendada.
Ma ei mõtle vaid meie ühist, keerukat minevikku, mis on alati kohal.
Minu meelest need sidemed kinnituvad
ja väärivad üha enam tähelepanu.
President Rivlini sõnul on vaja valvsust ja solidaarsust,
kuna antisemitism on kasvanud nii Euroopas kui kogu maailmas.
Vaatame täna maailmas ringi
ja oleme tõsiselt mures,
et antisemitism ja rassism
on maailmas kasvanud.
Meie kohus iisraellaste, sakslaste, demokraatide
ja inimkmonna tähtsa osana
on sellisele kurjusele koos otsustavalt vastu seista.
Raportite teatel on Iisrael ostnud neli Saksa korvettsõjalaeva
turvama Vahemeres oma gaasimaardlaid.
Tehingut subsideeris Saksa valitsus.
Saksa valitsus, kes on korranud lubadust toetada Iisraeli julgeolekut,
lubas 430 mln eurosest koguhinnast maksta 115 miljonit.
Sõjalaevad toimetatakse kohale viie aasta vältel.
Need tõhustavad märgatavalt
Iisraeli tagasihoidliku mereväe tulejõudu.
Saksa kaitseminister Ursula Von Der Leyen
saabus 2-päevasele visiidile Iisraeli
seoses Saksa-Iisraeli diplomaatiliste suhete sõlmimise 50. aastapäevaga.
Kaitseministeeriumi peakorteris Tel Avivis tervitas teda aukaart.
Iisraeli kaitseministri Ya'aloniga
arutati regionaalse julgeoleku teemat ja kahepoolseid suhteid.
Nad andsid ka pressikonverentsi,
kus rõhutasid Iisraeli ja Saksamaa tugevat sidet.
Von Der Leyen võttis teemaks ka tuumakõnelused Iraaniga.
Ta kinnitas, et lõplik leping tagab Iisraeli julgeoleku.
Eelduseks on see,
et jõustatakse kontrollpõhimõte
ja et peetakse kinni omavahelistest kokkulepetest.
Siis oleme olukorras,
kus on selge leping, mida järgivad mõlemad pooled.
Iraan peab eelkõige pühenduma läbipaistvuse nõudele
ja järgima reegleid.
Selline olukord on parem Iisraeli julgeolekule
kui olukord, kus pole lepingut ega läbipaistvust
ja kus tuleb tegutseda sanktsioonide põhjal,
jõudmata ligemale eesmärgile,
kus kaovad Iisraeli ähvardavad ohud või kus neid piiratakse.
Iraan ja P5+1 (USA, Venemaa, Hiina, Prantsusmaa, Inglismaa ja Saksamaa)
on 1,5 aastat kestnud kõnelustel
arutanud pikaajalist lepingut,
mis tuleks sõlmida 30. juuniks.
See piiraks Iraani tuumaprogrammi
ja kaotaks selle majandust halvanud sanktsioonid.
USA teatel hakati treenima
Süüria mässuliste kompaniid võitluseks ISIL-i vastu.
ISIL on vallutanud Süürias ja Iraagis suuri alasid.
Võitlustreening on alanud
kompanii-suuruse rühmaga Uue Süüria vägede seas.
Projekt on tähtis ja keerukas osa meie plaanidest ISIL-i vastu.
Teine rühm peaks alustama treeningut lähinädalail.
USA tahab koolitada ja varustada kokku 15 000 sõdurit.
Plaan paneb proovile USA presidendi Süüria-strateegia.
Kriitikute väitel on plaan mõju avaldamiseks liiga piiratud.
Umbusku on avaldanud ka Süüria mässulised,
kelle juhtide meelest võivad väed jaguneda
ega saavuta edu ründamata otse Süüria valitsusvägesid.
Treenitavad värvatakse,
kontrollitakse nende tausta ja lastakse alles siis väljaõppele.
Nad osalevad programmis üsna pikalt.
Treening kestab mõnda aega.
Seejärel viiakse nad lahingusse nagu ka järgnevad treenitavad.
Loodan, et sellest saab üha laienev programm,
kui see on end esmalt tõestanud.
Programm teeb muret ka Euroopa ekspertidele,
kelle meelest vägede kontroll on piiratud ja võib viia selleni,
et treenitud võitlejad hakkavad Läänes terrorirünnakuid korraldama.
Nii juhtus Belgias, kui Vaba Süüria armee liige
ründas juudi kohvikut ja tappis kolm inimest.
Siiski ütles USA kaitseminister,
et Süüria vägede kontroll ja väljaõpe
keskendub vaid ISIL-i vastu.
Väed treenitakse ja varustatakse võitluseks ISIL-i vastu.
See on nende eesmärk.
Nad kontrollitakse ja treenitakse selle alusel.
Türgi peaminister Davutoglu külastas Süüriat.
Ta käis Türgi piiri lähedal austatud ottomani haual.
Visiiti pahandas Süüria valitsust.
Ottomani impeeriumi rajaja vanaisa, šahh Suleimani haud
asus varem sügavamal Süürias, kuid veebruaris toodi see
Türgi armee operatsiooniga Türgi piirile lähemale.
Süüria valitsus nimetas seda jultunud rünnakuks.
Türgi peaministri kantselei teatel külastas Davutoglu Süürias hauda,
kuid ei andnud rohkem detaile.
Süüria valitsus vastas riikliku uudistetoimetuse SANA kaudu:
"Davutoglu tungimine Süüria aladele ilma Süüria loata
on selge rünnak suveräänse riigi vastu
ning rahvusvahelise õiguse ja lepingute rikkumine."
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressile israelnews@tv7.fi
Aktulaaseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri